kardosdrur/scandi-wiki huggingface dataset:
Austin Joseph Tobin

Austin Joseph Tobin (25. maj 1903 – 8. februar 1978) var administrerende direktør for Port Authority of New York and New Jersey i perioden fra 1942 til 1972. Han blev uddannet på College of the Holy Cross og Fordham Law School.

Han sluttede sig til Port Authority i 1927, hvor han arbejde de første 15 år af sin karriere som advokatfuldmægtig. Han blev forfremmet til at assistere det generelle råd i 1935. I 1942 blev han udnævnt til administrerende direktør for Port Authority. Under hans tredive år som direktør, overså han bl.a. udviklingen af World Trade Center, samt Lincolntunnelen, Newark Liberty International Airport og Port Authority Bus Terminal.

Advokater fra USA
Embedsmænd fra USA
Alphons Diepenbrock

Alphonsus "Alphonse" Johannes Maria Diepenbrock (født 2. september 1862 i Amsterdam, Holland, død 5. april 1921) var en hollandsk komponist.

Diepenbrock var en af disse sjældne selvlærte komponister, som skabte en meget personlig stil ved en blanding af 16 hundredetallets polyfoni med Richard Wagners kromatiske motiver. Han blandede senere Impressionismen fra Claude Debussy ind i sin musik. 

Han var Hollands første bud på noget nationalt, og var en af de første fra Nederlandene, som vakte opmærksomhed internationalt.

Han har komponeret vokal og orkesterværker. Diepenbrock havde interesse i alle kunstens discipliner, og havde meget af sin inspiration fra store digtere såsom Goethe og Nietzsche.

Udvalgte værker 

 De Vogels
 Hymne an die Nacht
 Elektra
 Marsyas
 Die Nacht
 Te Deum
 Missa in Die Festo
 Im Grossen Schweigen
 Vondels vaart naar Agrippine
 Ik ben in eenzaamheid niet meer alleen

Weblinks 
 Alphons Diepenbrock Oeuvrecatalogus - online database of all compositions in NL und EN

Eksterne henvisninger 

Komponister fra Nederlandene
Emery Roth

Emery Roth (født 1871, død 20. august 1948) var en amerikansk arkitekt, der mest beskæftigede sig med at tegne hoteller og lejlighedskomplekser i New York i 1920'erne og 30'erne.

Han emigrerede til USA da han var 13 år, eftersom hans familie led af fattigdom efter faderens død. Han begyndte sin arkitektoniske læretid som ordfører i Burnham & Root, der arbejdede på verdensudstillingen i Chicago i 1893.

Eksterne henvisninger 

Arkitekter fra USA
Richard J. Hughes

Richard Joseph Hughes (10. august 1909 – 7. december 1992) var en amerikansk politiker for det demokratiske parti. Han fungerede som den 45. guvernør i delstaten New Jersey i perioden 1962-1970 og som højesteretspræsident i New Jersey Supreme Court fra 1973 til 1979. Han er den hidtil eneste person, der både har været guvernør og højesteretspræsident i New Jersey.

Referencer 

Personer fra New Jersey 
Guvernører i New Jersey
Ton de Leeuw

Antonius Wilhelmus Adrianus (Ton) de Leeuw (født 16. november 1926 i Rotterdam, Holland – død 31. maj 1996 i Paris, Frankrig) var en hollandsk komponist og professor.

De Leeuw er mest kendt for sit arbejde med mikrotonalitet. Han studerede hos Olivier Messiaen , og var inspireret af Bela Bartok. 

Han var professor i komposition og elektronisk musik på Sweelinck konservatoriet i Amsterdam, fra 1959 til 1986. Han har bl.a. undervist Tristan Keuris og Brian Ferneyhough.

De Leeuw har studeret musik Etnologi i begyndelsen af 1950´erne, og har rejst hele Verden rundt for at studere forskellige kulturer og folkeslag, og deres musik, og indkorporere disse indtryk og inspirationer i sin musik.

Udvalgte værker 

 "Symfonier for blæsere" (1963) - for blæserorkester
 "Gending" (1996) – for gameleonsk orkester
 Antigone (1990-1991) - opera
 "Sorgmusik" "Til minde om Willem Pijper" (1948) - for orkester

Kilde 
 Om Ton de Leeuw
  om Ton de Leeuw på musicweb-international.com 

Komponister fra Nederlandene
Personer fra Rotterdam
STS-37

STS-37 (Space Transportation System-37) var rumfærgen Atlantis 8. rumfærge-mission. Den blev opsendt d. 5. april 1991 og vendte tilbage den 11. april 1991.

Missionens primære formål var at sætte astronomisatellitten Compton Gamma Ray Observatory (GRO) i kredsløb.
Hovedartikler:

Besætning 
   Steven Nagel (kaptajn)
   Kenneth Cameron (pilot)
   Jerry Ross (1. missionsspecialist)
   Jay Apt (2. missionsspecialist)
   Linda Godwin (3. missionsspecialist)

Missionen 
Følgende nyttelast blev medbragt:
 Compton Gamma Ray Observatory (GRO)  
 Crew and Equipment Translation Aids (CETA)
 Ascent Particle Monitor (APM)
 Shuttle Amateur Radio Experiment II (SAREX II)
 Protein Crystal Growth (PCG)
 Bioserve/instrumentation Technology Associates Materials Dispersion Apparatus (BIMDA)
 Radiation Monitoring Equipment III (RME Ill)
 Air Force Maui Optical Site (AMOS) eksperiment.

Eksterne henvisninger 

 STS-37 NASA 
 STS-37  NASA KSC 

Rumfærgeprogrammet
STS-39

STS-39 (Space Transportation System-38) var rumfærgen Discovery 12. rumfærge-mission. Den blev opsendt d. 28. april 1991 og vendte tilbage den 6. maj 1991.

Missionen medbragte delvis klassificeret militær last for Forsvarsministeriet (USA) (DoD).
Hovedartikler:

Besætning 
   Michael Coats (kaptajn)
   Blaine Hammond (pilot)
   Guion Bluford (1. missionsspecialist)
   Gregory Harbaugh (2. missionsspecialist)
   Richard Hieb (3. missionsspecialist)
   Donald McMonagle (4. missionsspecialist)
   Charles Veach (5. missionsspecialist)

Missionen 
Missionen medbragte følgende nyttelast:
 Air Force Program-675 (AFP675)
 Infrared Background Signature Survey (IBSS) 
 Critical Ionization Velocity (CIV)
 Chemical Release Observation (CRO)
 Shuttle Pallet Satellite-II (SPAS-II) experiments;
 Space Test Payload-1 (STP-1)
Klassificeret last
 Multi-Purpose Release Canister (MPEC)
 Radiation Monitoring Equipment III (RME III)
 Cloud Logic til optimering af forsvarssystemet (CLOUDS-I).

Eksterne henvisninger 

 STS-39 NASA 
 STS-39  NASA KSC 

Rumfærgeprogrammet
Veterantog Vest

Veterantog Vest har hjemme i  Bramming, og er Dansk Jernbane-Klubs center for vinrøde motor- og stålvogne.

Materiellet der anvendes er fortrinsvis DSB sidebanemateriel fra perioden ca. 1950-1965, og målet er med tiden at kunne præsentere et DSB sidebanetog oprangeret af MO og CLS samt et antal mellemvogne, som det så ud i midt i 1960'erne.

Eksterne henvisninger 
Veterantog Vest

Veteranjernbaner i Danmark
Esbjerg Kommune
Kontoret for Harmonisering i det Indre Marked (Varemærker og Design)

Kontoret for Harmonisering i det Indre Marked (Varemærker og Design) – i daglig tale ofte kaldet OHIM (efter den engelske betegnelse Office for Harmonization in the Internal Market) eller OAMI (efter den spanske betegnelse Oficina de Armonizacion del Mercado Interior), eller på dansk KHIM – er den EU-myndighed der varetager behandlingen og registrering af EF-varemærker og registrerede EF-design, der har gyldighed i alle EU-lande. Harmoniseringskontorets blev etableret i 1996 og er placeret i Alicante i Spanien. I 2007 var der omkring 650 medarbejder fra forskellige EU-medlemsstater. Officielle sprog i KHIM er spansk, engelsk, fransk, tysk og italiensk. Fra oktober 2010, og for en periode på fem år er António Campino chef for kontoret.

Finansiering 
Kontoret er i dag selv selvfinansierende. Indtægterne kommer fra registreringsafgifter og fornyelse af varemærker. Det har været officiel politik at nedsætte registreringsomkostningerne og øge indtjening gennem større omsætning, således havde OHIM i 2008 et overskud på €300 millioner på trods af at registreringsafgiften var nedsat med 25% til omkring €1.600 i 2005. I 2009 blev afgiften nedsat yderligere 40% til €900 for en online ansøgning.

Dommersymposium 
Ud over den primære drift afholder KHIM også hver andet år et europæisk dommersymposium med emnet varemærke og design. Symposierene har til formål at fremme harmonisering i anvendelse af EF-varemærker- og EF-design-regler i alle juridiske institutioner og specielt med hensyn til EF-domstole. Hvilke er nationale domstole i hvert EU land der har fuld EU-jurisdiktion med hensyn til implementering af EF-varemærke- og design-regler.
Det første symposium blev afholdt i Luxembourg i 1999, og siden 2001 har det været afhold i Alicante. Dommere fra både medlemsstater og stater der kandidatere til EU-medlemskab deltager i symposierene, sammen med repræsentanter fra EF-Domstolen.

Eksterne henvisninger 
 Beskrivelse af KHIM på Europa Portalen 
 Officiel hjemmeside  
 European Communities Trade Mark Association 

EU's agenturer
Immaterialret
Frederik 2. af Slesvig-Holsten-Sønderborg-Glücksborg

Hertug Frederik til Slesvig-Holsten-Sønderborg-Glücksborg (; født 23. august 1891, død 10. februar 1965), også kendt som Vilhelm Frederik af Slesvig-Holsten, var en tysk prins, der var titulær hertug af Slesvig-Holsten-Sønderborg-Glücksborg fra 1934 til 1965.

Han var søn af hertug Frederik Ferdinand af Slesvig-Holsten-Sønderborg-Glücksborg og prinsesse Caroline Mathilde af Slesvig-Holsten-Sønderborg-Augustenborg.

Biografi 

Prins Frederik blev født den 23. august 1891 på Grønholt Slot i Sydslesvig som femte barn og eneste søn af hertug Frederik Ferdinand af Slesvig-Holsten-Sønderborg-Glücksborg i hans ægteskab med prinsesse Caroline Mathilde af Slesvig-Holsten-Sønderborg-Augustenborg. Frederik Ferdinands far, Hertug Frederik var død i 1885, og Frederik var dermed arveprins fra fødslen.

Faderen mistede dog sin titel, da monarkierne blev afskaffet i Tyskland ved Novemberrevolutionen i 1918. Uofficielt fortsatte brugen af hertugtitlen dog, også efter 1918. I 1931 blev faderen endvidere overhovede for det Oldenborgske hus og tronprætendent i Slesvig-Holsten, da den augustenborgske gren af fyrstehuset uddøde dette år.

Hertug Frederik Ferdinand døde den 21. januar 1934, hvorefter Frederik blev familieoverhovede.

Hertug Frederik døde som 73-årig den 10. februar 1965 i Coburg i Bayern. Han blev efterfulgt som familieoverhovede af sin ældste overlevende søn, Prins Peter.

Ægteskab og børn 

Prins Frederik giftede sig den 5. februar 1916 i Coburg med Prinsesse Marie Melita af Hohenlohe-Langenburg, der var datter af Fyrst Ernst 2. af Hohenlohe-Langenburg og dennes hustru Prinsesse Alexandra af Sachsen-Coburg og Gotha).

Frederik og Marie Melita fik fire børn:

 Hans Albrecht (1917-1944), arveprins af Slesvig-Holsten-Sønderborg-Glücksborg fra 1934 til 1944.
 Vilhelm Alfred Ferdinand (1919-1926), prins af Slesvig-Holsten-Sønderborg-Glücksborg
 Frederik Ernst Peter (1922-1980), titulær hertug af Slesvig-Holsten fra 1965 til 1980.
  Marie Alexandra (1927-2000), prinsesse af Slesvig-Holsten-Sønderborg-Glücksborg

Titler 
  1891 – 1931: Hans Højhed Arveprinsen af Slesvig-Holsten-Sønderborg-Glücksborg
  1931 – 1934: Hans Højhed Arveprinsen af Slesvig-Holsten
  1934 – 1965: Hans Højhed Hertugen af Slesvig-Holsten

Eksterne henvisninger 

Huset Glücksburg
Sønderborgske fyrstelige
Hertuger af Glücksborg
Godsejere fra Slesvig og Holsten
Dalby Kirke

Dalby Kirke er navnet på flere kirker:
 Dalby Kirke (Faxe Kommune) – kirke i Sønder Dalby Sogn
 Dalby Kirke (Kerteminde Kommune) – kirke i Dalby Sogn (Kerteminde Kommune)
 Dalby Kirke (Kolding Kommune) – kirke i Dalby Sogn (Kolding Kommune)
 Dalby Kirke (Skåne) – kirke i Skåne, Sverige
Peter af Slesvig-Holsten-Sønderborg-Glücksborg

Peter af Slesvig-Holsten-Sønderborg-Glücksborg (født 30. april 1922, død 30. september 1980) (egentlig: Frederik Ernst Peter) var titulær hertug fra 1965 til 1980. 

Han var søn af den titulære hertug Frederik 2. af Slesvig-Holsten-Sønderborg-Glücksborg og prinsesse Marie Melita af Hohenlohe-Langenburg.

Biografi 

Prins Peter blev født den  på Louisenlund i Slesvig-Holsten. Han var den tredje søn af arveprins Frederik af Slesvig-Holsten-Sønderborg-Glücksborg og prinsesse Marie Melita af Hohenlohe-Langenburg. Hans far var den eneste søn af og arving til Hertug Frederik Ferdinand af Slesvig-Holsten-Sønderborg-Glücksborg i hans ægteskab med Prinsesse Caroline Mathilde af Slesvig-Holsten-Sønderborg-Augustenborg. Hans mor var datter af Fyrst Ernst 2. af Hohenlohe-Langenburg i hans ægteskab med Prinsesse Alexandra af Sachsen-Coburg og Gotha, der selv var barnebarn af Dronning Victoria af Storbritannien og Tsar Aleksandr 2. af Rusland.

Farfaderen mistede dog sin titel, da monarkierne blev afskaffet i Tyskland ved Novemberrevolutionen i 1918. Uofficielt fortsatte brugen af hertugtitlen dog, også efter 1918. I 1931 blev farfaderen endvidere overhovede for det Oldenborgske hus og tronprætendent i Slesvig-Holsten, da den augustenborgske gren af fyrstehuset uddøde dette år.

Prins Hans Albrechts bedstefar, Hertug Frederik Ferdinand døde den 21. januar 1934, hvorefter faren blev familieoverhovede, mens Peter storebror Hans Albrecht blev arveprins. Arveprins Hans Albrecht faldt under Anden Verdenskrig den 10. august 1944. Da den anden storebror Prins Vilhelm Alfred var død i 1926 blev Peter derved arving til titlen som hertug af Slesvig-Holsten-Sønderborg-Glücksborg med titel af arveprins.

Hertug Frederik døde som 73-årig den 10. februar 1965 i Coburg i Bayern, hvorefter Peter blev familieoverhovede.

Hertug Peter døde den 30. september 1980 på godset Binebæk i Slesvig-Holsten. Han blev efterfulgt som familieoverhovede af sin ældste overlevende søn, Prins Christoph.

Ægteskab og børn 
Peter giftede sig den 9. oktober 1947 med Prinsesse Marie Alix af Schaumburg-Lippe (datter af prins Stephan af Schaumburg-Lippe og dennes hustru prinsesse Ingeborg Alix af Oldenborg).

Peter og Marie Alix fik fire børn: 
 Marita, (født 1948), prinsesse af Slesvig-Holsten-Sønderborg-Glücksborg. 
 Christoph af Slesvig-Holsten-Sønderborg-Glücksborg, (født 1949), titulær hertug fra 1980. 
 Alexander, ( født 1953), prins af Slesvig-Holsten-Sønderborg-Glücksborg. 
 Ingeborg (født 1956), prinsesse af Slesvig-Holsten-Sønderborg-Glücksborg, kendt som malerinde.

Anetavle

Titler 
  1922 – 1934: Hans Højhed Prins Peter af Slesvig-Holsten-Sønderborg-Glücksborg
  1934 – 1965: Hans Højhed Arveprinsen af Slesvig-Holsten
  1965 – 1980: Hans Højhed Hertugen af Slesvig-Holsten

Eksterne henvisninger 

Huset Glücksburg
Sønderborgske fyrstelige
Hertuger af Glücksborg
Godsejere fra Slesvig og Holsten
Olympiodoros af Theben

Olympiodoros (Olympiodoros af Theben, død i 5. århundrede) var en græsksproget historieskriver i senantikken, født i det østromerske Egypten.

Han lærte sig også latin og blev ansat ved hoffet i Konstantinopel. I 412 blev han sendt på diplomatisk mission til hunnerne.
Han skrev det romerske riges historie, (med fokus på det vestromerske rige) fra 407 til 425, men dette værk kendes kun gennem udtog hos Fotios.

Kilder

Noter

Eksterne henvisninger 
 
 Olympiodoros hos Fotios 

Historikere fra antikkens Grækenland
Forfattere fra antikkens Grækenland
Senantikken
NCIS (flertydig)

NCIS har flere betydninger:

 NCIS – en føderal efterretningstjeneste i USA
 NCIS (tv-serie) – en amerikansk tv-serie
 NCIS Los Angeles – en amerikansk tv-serie fra 2009, en spinoff fra ovennævnte
Marta Mangué

Marta Mangué González (23. april 1983) er en spansk håndboldspiller, der spiller for Bourg-de-Péage Drôme Handball og Spaniens kvindehåndboldlandshold. Hun stammer fra Las Palmas de Gran Canaria. Hun spillede tidligere fire sæsoner for den danske klub Team Esbjerg.

Landshold 
Hun vandt guld med det spanske landshold ved Middelhavslegene 2005 i Almería.

Hun deltog ved EM i 2008 i Makedonien, hvor Spanien slog Tyskland i semifinalen og endte med at vinde sølvmedaljer efter at have tabt finalen til Norge. Hun sluttede i top 10 på turneringens topscoreliste

Hun er den mest scorende og har spillet flest landskampe for det spanske kvindelandshold nogensinde.

OL 
Marta Mangué har deltaget for Spanien ved tre olympiske lege. Første gang var ved OL 2004 i Athen, hvor Spanien nåede til kvartfinalen og sluttede samlet set som nummer seks.

Hendes andet OL var i 2012 i London, hvor Spanien efter en tredjeplads i gruppespillet vandt over  i kvartfinalen, inden det blev til et knebent nederlag i semifinalen til  i semifinalen. Til gengæld besejrede de  i kampen om tredjepladsen og fik dermed bronze.

Ved OL 2016 i Rio de Janeiro blev Spanien igen nummer tre i gruppespillet, men tabte derpå til  i kvartfinalen efter forlænget spilletid og endte på sjettepladsen.

Referencer

Eksterne henvisninger 
 

Håndboldspillere fra Spanien
Håndboldspillere fra Team Esbjerg
Personer fra Las Palmas
Deltagere for Spanien ved sommer-OL 2004
Deltagere for Spanien ved sommer-OL 2012
Deltagere for Spanien ved sommer-OL 2016
Olympiske bronzemedaljevindere fra Spanien
Erna Raid

Erna Raid er en militærkonkurrence, der afholdes hvert år i Estland.

I sommeren 1993, efter at Estland havde fået sin uafhængighed fra Sovjetunionen, var der en gruppe estiske entusiaster, der genopdagede ruten for rekognosceringsenheden Erna' tur, og oprettede den militære sportsklub Erna Society. Sommeren efter begyndte den civile klub at afholde en årlig konkurrence, Erna Raid, der på nuværende tidspunkt er en af de længste og sværeste internationale militærsport konkurrencer af sin slags.

Eksterne henvisninger 
 Officiel hjemmeside 
 Dansk beskrivelse fra Hjemmeværnet

Konkurrencer
George Sanders

George Henry Sanders (født 3. juli 1906 i Sankt Petersborg, Rusland, død 25. april 1972 i Castelldefels, Spanien) var en britisk skuespiller.

Han filmdebuterede i 1936, og havnede snart i Hollywood, hvor han ofte spillede snobber eller sarkastiske kynikere. Han lavede mindeværdige præstationer i Hitchcocks Rebecca (1940) og Foreign Correspondent (Udenrigskorrespondenten, 1940), og i The Picture of Dorian Gray (Dorian Grays portræt, 1945) og All About Eve (Alt om Eva, 1950; Oscar-pris for bedste birolle). Han udgav selvbiografien Memoirs of a Professional Cad i 1960. Sanders begik selvmord.

Han har to stjerner på Hollywood Walk of Fame, en for tv og en for film.

Eksterne henvisninger 
 
 

Skuespillere fra Storbritannien
Oscar for bedste mandlige birolle
Hollywood Walk of Fame
Personer der har begået selvmord
Briter i 1900-tallet
Personer fra Sankt Petersborg
Stormbreaker (film)

Stormbreaker er en spionfilm fra 2006 baseret på Stormbreaker, den første roman i Alex Rider-serien af Anthony Horowitz. 
Nytilkomne Alex Pettyfer spiller teenagerspion sammen med skuespiller som Mickey Rourke, Bill Nighy og Ewan McGregor. 

Filmen havde danmarkspremiere den 13. oktober 2006. 
I Storbritannien blev den godt modtaget af anmeldere og publikum.
I USA fik filmen navnet Alex Rider: Operation Stormbreaker.

Eksterne henvisninger 

Actionfilm fra Storbritannien
Britiske film fra 2006
Film baseret på bøger
Spionfilm
Blue Sun

Blue Sun (Blå Sol på engelsk) var en dansk jazz-rock-fusionsmusik-gruppe, grundlagt i efteråret 1969. Bandets sound var meget speciel, inspireret som den var af afrikansk musik, free jazz og amerikansk blues- og rocktradition. 

Blue Suns oprindelige medlemmer var Poul Ehlers (f. 1942) på bas, Jesper Zeuthen Nielsen (f. 1949) på tenorsaxofon, Søren Berggren (f. 1948) på altsaxofon og fløjte, Jan Kaspersen (f. 1948) på keyboards, Niels Pontoppidan (f. 1948) på guitar, Bo Jacobsen (f. 1945) på trommer og afroamerikaneren Dale Allen Smith (f. 1944) med sang og slagtøj. 

Den oprindelige gruppe ophørte i 1971, men "genopstod" ved flere senere lejligheder og med skiftende besætning. Den var fx med på Roskilde Festivalen i 1974 (med Lone Kellermann som sanger) og blev senere gendannet også i en "provinsudgave" i Århus med bl.a. Bo Jacobsen som en af hovedkræfterne. 

Blue Sun spillede opvarmning for Jimi Hendrix i KB Hallen, 3. september 1970. 

Bandet forenede i sin musik, i sin spillemåde og i sine grundholdninger og selvopfattelse mange af de strømninger, der kendetegnede det såkaldt alternative miljø før, under og efter Thylejren (juli-august 1970). Det er nok grunden til, at der lige siden har svævet en mytologisk, næsten halvreligiøs aura over navnet Blue Sun. Blue Sun er således ved siden af Eik Skaløs Steppeulvene ganske enkelt et af dansk rockhistories mest legendariske orkestre. 

Det er også betegnende, at Blue Sun – i modsætning til de fleste andre af de dengang populære orkestre – aldrig bøjede sig for eller blev en del af det kommercielle cirkus omkring den nye musik. Fx afslog det at deltage i Newport-festivalen i New York på grund af festivalens kommercielle karakter.

I 2008 udkom en live CD på Karma Records som samlede de bedste numre fra bandets koncerter i 1970.

Diskografi 
 Peace be unto you. Spectator SL 1013 (LP, 1970)
 Blue Sun. Parlophone Mock 1019 (LP, 1971)
 Live 1970. Karma Records KMCD1970 (CD, 2008)

Eksterne henvisninger 
 Bo Jacobsen interview på Basunen.dk 
 Discogs 

Musikgrupper fra Danmark
Musikgrupper fra 1969
Rockgrupper fra Danmark
Har spillet på Roskilde Festival
David Chase

David Chase, David DeCesare (født 22. august 1945 i New York) er en amerikansk tv-producent, manuskriptforfatter og regissør som er bedst kendt som skaberen af den kendte tv-serie The Sopranos.

Chase har vundet den prestigerige Emmy Award fem gange. Tre gange for The Sopranos (1999, 2003 og 2004), en gang for Off the Minnesota Strip (1980) og en for The Rockford Files (1978)

Filmografi

Som regissør
 1999: The Sopranos (2 episoder, den første og den sidste)
 1996: The Rockford Files: Punishment and Crime
 1988: Almost Grown
 1985: Alfred Hitchcock Presents (ukendt antal episoder)

Som producent
 1999: The Sopranos (86 episoder)
 1996: The Rockford Files: Punishment and Crime
 1995: The Rockford Files: A Blessing in Disguise
 1993-95: Northern Exposure
 1991: I'll Fly Away (ukendt antal episoder)
 1988-89: Almost Grown (2 episoder)
 1982: Moonlight
 1980: Off the Minnesota Strip
 1976-80: The Rockford Files (4 episoder)

Som manuskriptforfatter
 1999: The Sopranos (86 episoder)
 1996: The Rockford Files: Punishment and Crime
 1994: Northern Exposure (1 episode)
 1991: I'll Fly Away (ukendt antal episoder)
 1988-89: Almost Grown (ukendt antal episoder)
 1982: Moonlight
 1980: Off the Minnesota Strip
 1976-79: The Rockford Files (20 episoder)
 1974-75: Kolchak: The Night Stalker (8 episoder)
 1974: Grave of the Vampire

Eksterne henvisninger
 
Information om Davis Chase på HBO

Manuskriptforfattere fra USA
Personer fra New York
Pomet

Pomet (af latin pometum, af pomum træfrugt) er en genbank af forskellige sorter af frugttræer og -buske.
I Danmark findes ved Landbohøjskolens afdeling i Tåstrup det store Pometet. Ved et par forsøgsstationer findes der mindre pometer.

Genbanker
Frugtavl
Per Gut

Per Gut var en fattig mand, der boede i en underjordisk hule på øen Kidholm nær den sydfynske ø, Thurø, med sin familie. Familien ville gerne bo på Thurø, men måtte ikke, eftersom øen ikke ønskede at huse flere "fattigrøve". Da fik Per Gut den idé at bygge sin egen ø. Han satte fire pælerækker kun få meter fra Thurø nær den nuværende havn Gambøt, og hentede jord fra Kidholm i en lille jolle. Per Gut byggede et lille bindingsværkshus ude på øen, hvorpå han satte et skilt med ordene: "Øen – Anno 1870". Selvom man vil synes, at Per Gut var betænksom da han lavede øen, var der dog mange, der var utilfredse med hans lille nummer. Skatteopkræveren forlangte nemlig, at han ikke måtte betræde Thurø, når han nu ikke betalte skat. Efterhånden som årene gik, fyldte Per Gut mere og mere jord på sin lille ø, og i dag kan man ikke se, at det nogensinde har været en selvstændig ø. Både ø og hus er stadig at se den dag i dag, men huset fungerer dog kun som sommerhus.

Historien er også omtalt i De Danskes Øer af Acton Friis, dog kun med henvisning til en navnløs eremit.

Referencer 

Personer fra Thurø
Himba

Himbaerne er et folk i det nordlige Namibia. Det er beslægtet med hereroene og taler samme sprog. Himbaerne er et nomadisk jordbrugsfolk.

Dagligt liv 
Himbaerne holder kvæg og geder. Kvinderne har ansvaret for at malke køerne. De tager sig af børnene og normalt også af andre kvindes børn.

Kvinders arbejde er mere arbejdskrævende end mænds: det er kvinder, der henter vand til landsbyen og bygge boliger. Mænd tager sig af de politiske og juridiske opgaver.

Himbaerne har næsten ikke tøj på. Kvinderne dækker huden med en blanding af fedt, okker og urter for at beskytte sig mod solen. Blandingen giver huden en rødlig nuance, som er himbaernes skønhedsideal. Den røde farve har også symbolsk betydning: rødt symboliserer blod og liv samt jordens farve.

Drenge bliver normalt omskåret i puberteten og kan gifte sig. Når der fødes en pige, arrangeres hendes ægteskab, og hun bliver som regel gift, når hun er mellem 14 og 17 år.

Billeder

Eksterne henvisninger 

Folkeslag i Namibia